projecte-aina/catalan_government_crawling huggingface dataset:
Dilluns 20 de maig a les 19 hores.
Amb Jèssica Jaques, professora d'Estètica i Teoria de les Arts de la UAB, i Àlex Broch, crític literari, assagista i editor.
Lectures de poemes a càrrec de l'actor Josep Maria Piñol.
A través del llibre Plensa/Estellés L'Hotel París (2018), editat pel Grup Editorial Enciclopèdia, ens endinsarem en l'obra de dues figures cabdals del nostre patrimoni cultural, com són el poeta de Burjassot, Vicent Andrés Estellés, i l'artista barceloní Jaume Plensa.
Jèssica Jaques és professora d'Estètica i Teoria de les Arts a la UAB i col·laboradora acadèmica del Museu Picasso de Barcelona.
Llicenciada en Història de l'Art (UAB, 1991), Doctorada en Filosofia (Universitat Autònoma de Barcelona, 1998) i llicenciada en Filosofia (UAB, 1990) ha basat les seves línies de recerca en Picasso, la revisió de l'estètica kantiana i neokantiana, l'estètica aplicada, la gestació del vocabulari i argumentari de l'estètica i de la filosofia de l'art, i l'estètica gustatòria.
Àlex Broch Professor i investigador, a la Universitat Rovira i Virgili (1995-2005) i des del 1995 ho és d'Història del Teatre Universal a l' Institut del Teatre.
A l'activitat docent i de recerca cal afegir tasques com a crític literari (Avui, Serra d'Or, la Vanguardia), i al sector editorial, a Edicions de la Magrana (1980-87), Edicions 62 i Península (1988-95), Edicions Proa (1998- 2007) i dins del Grup Enciclopèdia Catalana.
Compta també amb una extensa bibliografia sobre literatura catalana, ha elaborat antologies i ha treballat poetes com Miquel Martí i Pol i Pere Quart.
És director de la revista Estudis Escènics de l'Institut del Teatre, membre del consell de direcció de la de clàssics grecs i llatins Bernat Metge.
Durant l'activitat, es podrà consultar el llibre Plensa/Estellés L'Hotel París, que ha estat donat a la Biblioteca pel Grup Editorial Enciclopèdia.
Dijous 6 de juny 2019 a les 18.30 h.
Des de la darrera dècada del segle XIX fins als anys trenta a Catalunya hi va haver un seguit d'obres literàries, i potser no ben bé d'autors, que no encaixen amb el que sovint s'ha explicat sobre la literatura catalana del moment.
Són textos que reneguen del naturalisme a base d'extremar, i deformar, la realitat i que mostren la destrucció de l'individu dins la societat moderna.
És un tarannà literari vinculat amb el decadentisme francès, però amb trets propis.
No és simple imitació, sinó una reacció similar davant l'època: escepticisme respecte del progrés, voluntat de mostrar el costat grotesc de la societat o la reivindicació dels marginats.
La conferència anirà a càrrec de Ramon Mas, curador del llibre Savis, bojos i difunts.
L'activitat forma part de les dedicades a la figura de Josep Yxart (1852-1895), escriptor i crític literari tarragoní.
Cicle de conferències a càrrec de Xavier Borrell, MBA ESADE i Assessor Tècnic Comercial
amb la col·laboració de Núria Noguerón, Màster en Instruments i Mercats Financers, Directora de l'Agència de gestió Weplan4you.
Amb aquest cicle de xerrades tractarem temes econòmics que són de caràcter quotidià a les nostres vides des d'una vessant senzilla, col·loquial i propera a totes les persones amb la finalitat de conèixer millor on estem immersos.
El trobaran interessant les persones curioses i interessades en millorar els seus coneixements pràctics i bàsics de caràcter econòmic i financer.
Comunitat virtual perquè pugueu gaudir des de casa a través de Tellfy, una app de comunicació instantània que garanteix la privacitat de les teves dades personals.
Un pacte amb el diable ens pot assegurar el compliment dels nostres somnis, però també pot ser el camí cap als nostres infortunis.
De quina manera ha plantejat la història de la literatura aquest dilema?
Com han retratat els autors més coneguts de la literatura universal el cantó més seductor del dimoni?.
El taller es planteja el viatge a través dels diferents inferns, geogràfics i mentals, en els quals campa el rei dels diables i l'evolució d'aquest personatge a través del nostre univers col·lectiu.
Com ens plantegem avui dia el poder del costat fosc?
Aquestes són algunes de les preguntes que ens plantejarem durant aquest mes de juliol, a partir de lectures i propostes de pràctica literària en la que abordarem diversos exercicis de creació de personatges i diàlegs, a partir de les lectures proposades en el cicle i altres de complementàries.
L'evolució de l'infern a través de la història de la literatura:
- Faust i Goethe, el pacte amb el diable a través dels segles.
- El paradís perdut de John Milton i el mite de l'àngel caigut.
- Els versos satànics de Salman Rushdie.
La Biblioteca Pública de Tarragona ofereix el servei de punts d'estudi, de consulta i d'ordinadors.
Tots els serveis, igual que el servei de préstec, són amb reserva prèvia accessible a través de formularis web amb la finalitat de garantir el compliment de les limitacions de la capacitat màxima dels espais i facilitar la prestació del servei.
Es disposa de 10 llocs d'estudi, 4 llocs de consulta i de 2 ordinadors.
Les activitats culturals són virtuals i la programació inclou tallers i clubs de lectura els mesos de juliol, agost i setembre.
L'horari de la Biblioteca i d'atenció telefònica, fins al 30 de setembre, és:
Per tal de garantir la neteja dels espais s'estableixen franges de 2 hores:
matins: de 10 a 12 h i de 12.30 a 14.30 h
tardes: de 15 a 17 h i de 17.30 a 19.30 h
amb mitja hora de marge per tal de procedir a la neteja d'ordinadors i taules d'estudi i consulta.
Continua el servei de préstec amb cita prèvia.
Les comandes de documents es poden fer a través del formulari web, al telèfon 977 240 331, al correu electrònic [EMAIL] o també al canal Pregunta a la Biblioteca de l'app Tellfy.
Un cop gestionada, us informarem de quan podreu passar a recollir la vostra comanda.
Les devolucions dels materials cal fer-les a les bústies de devolució (obertes 24 hores, de dilluns a divendres).
Per qüestions de seguretat, els documents han de passar una quarantena de 48 hores i la devolució no es farà efectiva fins transcorregut aquest termini.
Es reactiva el servei de préstec interbibliotecari i els serveis que s'oferiran els propers dies s'aniran ampliant progressivament en funció d'allò que es determini al pla sectorial de biblioteques per a l'etapa de la represa que actualment està en fase d'aprovació per part del PROCICAT.
Aquest pla concretarà les condicions de seguretat i higiene necessàries, entre d'altres, l'eliminació o reducció de l'obligació de quarantena per als documents consultats o retornats pels usuaris, la possible ampliació de la capacitat màxima dels espais, l'accés lliure a les col·leccions o la possibilitat de reobrir la sala infantil.
Un cop aprovat el pla sectorial de biblioteques per a la represa, les biblioteques readaptaran progressivament els seus espais i serveis per continuar garantint la seguretat dels seus usuaris i del seu personal.
Elements bàsics de seguretat: mascareta, mans i distància.
Els elements bàsics de seguretat per accedir a les biblioteques continuaran sent l'obligació de l'ús de la mascareta, el rentat de mans i el manteniment de la distància de seguretat dins de les biblioteques en els termes que recull la Resolució SLT/1429/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2.
La Biblioteca segueix oferint el servei de préstec virtual a través d' eBiblio.
Us anirem informant al Web de la Biblioteca, i també ens podeu seguir a:
Us podem donar una atenció personalitzada i resoldre dubtes al 977 240 331 o [EMAIL]
Comunitat virtual perquè pugueu gaudir des de casa a través de Tellfy, una app de comunicació instantània que garanteix la privacitat de les teves dades personals.
De quina manera els autors de misteri i terror gòtic han aconseguit modelar les nostres pors?
Què en podem aprendre del seu estil?
Aprofitarem el mes d'agost per a fer una sèrie de pràctiques que partiran d'autors com Mary W. Shelley, Bram Stoker, H.P Lovecraft i Edgar Allan Poe per analitzar i llegir els seus textos coneguts i, finalment, proposar pràctiques d'escriptura que ens permetran aplicar algunes de les seves tècniques als nostres textos.
A través de la seva particular visió de l'entorn, les trames i els personatges, farem un viatge d'estiu que combinarà lectura i escriptura per entrar a les profunditats dels textos que han modelat i construir el nostre imaginari popular.
Des del Servei de Biblioteques de Catalunya, del Departament de Cultura de la Generalitat de Catalunya, s'ha creat una sèrie de comunitats lectores virtuals perquè pugueu gaudir dels clubs de lectura des de casa; podreu fer-ho amb el conductor i amb la resta de lectors a través de Tellfy, una app de comunicació instantània que garanteix la privacitat de les teves dades personals.
Les lectures seran accessibles a eBiblio, el servei de préstec de documents digitals del Sistema de Lectura Pública de Catalunya.
Escolliu el club de lectura que més us agradi, descarregueu-vos l'aplicació Tellfy al mòbil i comenceu a participar!
Des del 20 de juliol, un cop finalitzades les tasques de condicionament necessàries per garantir les mesures de seguretat a usuaris i treballadors, es va restablir l'accés a bona part dels serveis de la Biblioteca amb un aforament limitat.
Segueix sent imprescindible l'entrada amb mascareta als majors de 6 anys i el rentat de mans amb gel hidroalcohòlic a l'entrada de la Biblioteca, així com a les diferents seccions, especialment en la consulta de documents.
Es demana el carnet de la Biblioteca, i aquells que vulguin el podran sol·licitar presencialment, o a través de formulari web.
Amb la finalitat de minimitzar el contacte entre les persones, cal mantenir la distància d'un metre i mig; és igualment important respectar les senyalitzacions disposades i els circuits de circulació establerts.
Per tal que la Biblioteca continuï essent un lloc segur, l'accés als serveis estan adaptats a l'aforament que permeti mantenir la distància de seguretat d'un metre i mig en tots els seus espais i es recomanen estades no superiors a 30 minuts.
Ja no és necessari demanar cita prèvia pel servei de préstec de documents i es pot accedir lliurement a les col·leccions de la planta baixa exceptuant l'hemeroteca (àrea de premsa i revistes).
Les devolucions dels materials cal fer-les a les bústies de devolució (obertes 24 hores, de dilluns a divendres).
La devolució no es fa efectiva fins transcorregut el termini de 48 hores.
És preceptiu que els documents passin quarantenes de 48 hores i, per garantir-ho, tots aquells que hagin estat consultats pels usuaris cal que es dipositin a les taules i/o als carros senyalitzats específicament, i en cap cas retornar a les prestatgeries.
Per la seguretat de tots tampoc es poden compartir els documents.
Continuen disponibles els punts d'estudi amb reserva prèvia (10 punts) i els llocs de consulta a Internet (2 llocs) que cal demanar via formulari web, i s'afegeixen l'accés a les col·leccions de la Sala infantil, de la Secció de préstec i de la Secció audiovisual.
No obstant, tot allò que es consulti cal dipositar-ho als carros i als llocs indicats amb aquesta finalitat.
S'ofereix també el servei d'informació bibliogràfica presencial, el de consultes de fons, prèvia petició per correu electrònic ( [EMAIL] ) o telèfon (977 240 331).
Està actiu el servei de préstec interbibliotecari i per tant, es poden demanar llibres a d'altres biblioteques.
La premsa i les revistes no es poden consultar lliurement i s'han de demanar al personal de la Biblioteca i com a norma general es poden treure en préstec.
Podeu escollir les lectures de la Sala infantil i de la Secció de préstec de planta baixa, com també la música i cinema de la Secció audiovisual.
Us hem preparat seleccions, aparadors i molt més, per acompanyar-vos durant l'estiu.
L'horari de la Biblioteca i d'atenció telefònica és:
Al setembre llegim 'Paraíso inhabitado' d'Ana María Matute
Comunitat lectora virtual perquè pugueu gaudir des de casa a través de Tellfy, una app de comunicació instantània que garanteix la privacitat de les teves dades personals.
Les lectures seran accessibles a eBiblio, el servei de préstec de documents digitals del Sistema de Lectura Pública de Catalunya.
Per aquest estiu us proposem tres clubs de lectura tot parlant de la infància de la mà de tres autores que ens acompanyen a reflexionar sobre com la infància les va transformar.
Tres dones que us oferim en llengua original o bé, una d'elles en la seva traducció al castellà.
Les tres lectures proposades ja podem considerar-les clàssiques o clàssiques modernes: Frnaces Hodson Burnett, Carmen Martín Gaite i Ana María Matute.
Elles ens portaran de la ma i ens passejaran per la infància amb la seva ploma.
De cop i volta Mary Lennox es queda tota sola al món i de viure a la càlida Índia imperial anglesa, haurà de tornar a l'illa grisa i ennuvolada, i a vuire amb un tiet de qui no sap gairebé res.
En arribar, un únic lloc li serà vedat, aquell que amaga secrets, plors i que es coneix com el jardí secret.
Es pot llegir en llengua original anglesa o en castellà.
Sara Allen es una nena de deu anys que viu a Brooklyn, Nova York.
El seu desig més gran és anar sola a Manhattan per a portar a la seva àvia un pastís de maduixa.
L'àvia d'aquesta moderna Caputxeta ha sigut cantant de music-hall i s'ha casat vàries vegades.
El llop es míster Woolf, un pastisser milionari que viu prop de Central Park en un gratacels amb forma de pastís.
Però el fil màgic d'aquest relat es centra en miss Lunatic, una rodamón sense edat que viu de dia amagada a l'Estàtua de la Llibertat i que surt de nit per a intervenir en les desgràcies humanes o, si és necessari, arribar a regalar un elixir capaç de vèncer la por.
Adriana és una nena que arriba al món quan l'amor entre els seus pares ja està caducat..
Per tal de fugir del seu entorn ingrat es crea un paradís propi en la seva imaginació.
Però aquesta precària felicitat trontolla quan comença a anar al col·legi i entra en contacte amb el món dels adults, un món estrany i sovint hostil.
Una novel·la plena de sensibilitat, rebel·lió i sinceritat.
DISSABTE 11 de gener a les 12 h.
Per a lectors a partir de 9 anys.
Diuen que allà per on passa en Jordi Folck arrasa.
No és un cantant de rock, encara que li agradi cantar, ni un pilot de Fórmula 1 tot i que la seva energia és d'alta velocitat.
Diuen, també, que hi ha un abans i un després de quan visita una escola, una biblioteca o una llibreria...
Aquest escriptor reusenc amb 28 llibres publicats i 11 premis literaris sap que una animació lectora vol dir posar-se al públic a la butxaca o fer-lo sortir volant per la finestra com ja va fer amb la mateixa reina d'Anglaterra a La Guerra dels Xiclets.
Ha escrit llibres de terror com El Manuscrit de les Bèsties, La dona vestida de negre, EDOLL...; literatura fantàstica: 666 calaixos, El noi de Paper; teatre: Ningú és un Zombi, Trucades des del Cel...
El seu cervell creatiu hipervitaminat l'ha portat a actuar en anuncis publicitaris, a exposar les seves fotografies de viatges, regularment, a donar classes a diverses universitats (URV, UAB, UIC, UB...) de pensament creatiu i innovador.
El seu blog és jordifolck.xyz i el seu canal a Youtube Canal Creatividad 3.5.
És també responsable del Centenari de Gianni Rodari 2020 del Servei de Biblioteques de la Diputació de Barcelona i col·laborador teatral d'Onda Cero Catalunya al Programa La Ciutat.
Escoltant-lo tindrem l'oportunitat de conèixer els secrets que hi ha al darrera dels seus llibres i de ben segur que ens vindran ganes de llegir-los.
Volem conèixer molt especialment què s'hi amaga rere un dels llibres que han llegit els clubs de lectura juvenils de la nostra Biblioteca Ningú és un zombi! que el proper diumenge 19 de gener s'estrena en versió musical al Teatre Tarragona.
Dimarts 21 de gener a la Secció Local de la Biblioteca.
1a sessió a les 18 h; 2a sessió a les 19.45 h.
Seguint el text de la novel·la, Colometa, ja en edat avançada, ens conta els avatars de la seva vida.
Quinze actrius, quinze dones, encarnen un mateix personatge: la Natàlia (Colometa).
L'obra, i la posada en escena, és un monòleg que el personatge, amb quinze veus, ofereix al públic, de manera natural com si es tractés d'una reunió d'amigues.
No hi ha escenari, no hi ha pati de butaques: les intèrprets són entremig del públic.
Donat l'aforament limitat de la sala, s'han previst dues sessions consecutives:
L'espectacle és gratuït però cal inscripció prèvia:
Selecció del text i direcció: Sergi Xirinacs.
El mes de gener comencem una nova programació dels clubs de lectura infantils i juvenils amb unes noves i engrescadores propostes literàries per als lectors i lectores de 5 a 16 anys.
Un any més, comptem amb la col·laboració de famílies i joves que coordinen, juntament amb la bibliotecària de la Sala infantil, els diferents clubs de lectura infantils i juvenils i ens ajuden a crear aquest vincle dels infants amb la lectura i la Biblioteca.
Aquesta és la programació trimestral per aquest hivern/primavera:
Per a famílies amb infants de 5 i 6 anys (P5 i 1r de Primària)
Cicle trimestral: Llegir entre línies...tot allò que no està escrit
Reunions: 1 dimarts al mes a les 18 h
Per a lectors i lectores de 7 a 9 anys (2n i 3r de Primària)
Coordinat per Imma Pujol, bibliotecària i amb la col·laboració d'Isabel Puñet.
Reunions: 1 dimarts al mes a les 17.30 h
Per a lectors i lectores de 9 a 11 anys (4t i 5è de Primària)
Cicle trimestral: Amanida d'històries
Coordinat per Imma Pujol, bibliotecària i amb la col·laboració d'Anna Monreal
Per a lectors i lectores d'11 a 13 anys (6è de Primària i 1r d'ESO)
Cicle trimestral: Històries dels diferents
Coordinat per Imma Pujol, bibliotecària i amb la col·laboració de l'Eva Gloria Antón
Reunions: 1 dissabte al mes a les 10.30 h
Per a lectors i lectores a partir de 14 anys (a partir de 2n d'ESO)
Cicle: Novel·les que triomfen a Netflix
Conduït per Aitana Alzamora i coordinat per Imma Pujol, bibliotecària.
Reunions: 1 dissabte al mes a les 12.30 h
Si esteu interessats a ser membres d'un club heu de fer la vostra inscripció a la Biblioteca, per telèfon al 977 240 331 o per correu electrònic [EMAIL] i no us oblideu de demanar la insígnia que us identificarà a partir d'ara com a membre d'un club de lectura.
Les biblioteques públiques avancem per esdevenir, cada cop més, espais d'aprenentatge on acompanyem els ciutadans en la seva formació.
Ho fem activament, en col·laboració amb altres agents educatius i culturals de la ciutat.
Aquest hivern us proposem tallers i xerrades molt variats.
Pel que fa als tallers, us n'oferim de xarxes socials com Twitter, i també tauletes digitals, a nivell bàsic.
Per als que vulgueu conèixer serveis cada vegada més emprats en el món del llibre i les biblioteques, teniu els tallers d'eBiblio i d'Argus.
El creixement personal hi serà present amb dos tallers de comunicació (Llenguatge eficient i Aprèn a dir no), i amb un de PNL (Programació Neurolingüística).
Pel que fa a les xerrades, en tindrem de música clàssica, de cinema i de memòria històrica (15 de gener de 1939.
A més a més, continuem amb els clubs de lectura de llengües, per a tots aquells que vulgueu practicar l'italià, el francès i l'anglès.
Mireu-vos el programa de formació i escolliu!
Les places pels tallers són limitades.
Podeu fer les inscripcions presencialment, al taulell número 3 de la planta primera de la Biblioteca; per correu electrònic: [EMAIL] o per telèfon al 977 240 331 i al 977 240 544.
Les xerrades són d'entrada lliure i d'aforament limitat a la sala.
DIJOUS 26 de març des de les 19 h a les 21 h a la Biblioteca.
Dijous 26 de març de les 19 a les 21 h a la Biblioteca.
Organitzen: Escola de Lletres de Tarragona, APELLC, Càtedra Baixeras URV, Òmnium Tarragonès, Biblioteca Pública de Tarragona en el marc del Ple pel Català al Camp de Tarragona.
Dijous 26 vine a viure la poesia a la biblioteca: podràs escoltar l'obra d'autors i autores del Camp de Tarragona qui llegiran els seus poemes i els compartiran amb tots nosaltres.
I si escrius poesia i et vols afegir només cal que escriguis a [EMAIL].
Comptem amb la participació de poetesses i poetes que en la seva gran part tenen obra publicada, compten amb premis literaris i alguns d'ells amb una dilatada i important trajectòria.
A casa nostra, i per motius diversos, molts infants no poden viure temporalment amb la seva família biològica i necessiten un entorn familiar que ajudi al seu desenvolupament social i personal, mentre no sigui possible el retorn al seu nucli familiar.
Aquí és on entra en joc la figura de l'acolliment familiar, una mesura que ofereix als infants aquest espai de confort d'una manera temporal mentre es valora el seu cas.
El dilluns 23 de març, coneixerem què és això de l'acolliment familiar, de la mà del testimoni d'una d'aquestes famílies acollidores i dels professionals del Centre d'Acolliments Familiars (CAF) de la Casa Sant Josep per a la Infància de la Xarxa de Santa Tecla.
Del 9 de març al 28 de març també trobareu un expositor amb informació i recursos sobre l'acolliment familiar a la planta baixa de la Biblioteca.
Aquests actes s'emmarquen dins la Setmana de l'Acolliment Familiar 2020 organitzada pel Departament de Treball, Afers Socials i Famílies i que tindrà lloc a tot Catalunya del 23 al 29 de març.
AVUI a les 18.30 h a la Secció Local de la Biblioteca.
El febrer és el mes on reina l'estatueta més preuada del cinema, l'Òscar.
Els premis d'aquest 2020 s'entregaran el dia 9 de febrer.
Mentre esperem la cerimònia d'enguany, la 92è edició, us proposem un cicle de cinema per conèixer i parlar d'algunes de les actrius guanyadores d'Òscar.
Farem un repàs de totes aquelles que l'han rebut per les seves memorables interpretacions.
El cicle de cinema es farà en tres dilluns consecutius (3, 10 i 17 de febrer) i, just al bell mig, el dia 9, coneixerem els noms de les premiades d'aquest any, incrementant, així, les noves dones d'Òscar.
El cicle serà impartit i conduït pel director i divulgador cinematogràfic Raül Contel.
DISSABTE 15 de febrer a la Secció Local a les 10:30 h.
Projecció en V.O. anglès (subtitulada en castellà).
La trama del film es desenvolupa en un petit poble de l'estat d'Alabama durant els anys trenta.
Atticus Finch és un advocat recte i honest, vidu i pare de dos nens.
Fidel als seus principis i en contra de l'ambient racista que es viu al poble, decideix defensar un jove negre acusat d'haver violat una noia blanca.
Mentre, els seus dos fills, Jem i la petita Scout, que és la narradora de la història, acompanyats de Tití, un noiet que passa les vacances al poble, es dediquen a investigar sobre Boo Radley, un personatge misteriós que viu reclòs a casa seva i de qui tothom parla però que ningú ha vist des de fa anys.
Les dues històries és desenvolupen paral·lelament i amb moments de gran intensitat, complementant-se l'una amb l'altra per acabar unint-se en un final ple d'emoció acompanyat d'un clar missatge de justícia social.
L'actor Gregory Peck, que interpreta Atticus, va guanyar l' Oscar al millor actor.
En acabar la projecció, Pat Mullarkey us contestarà les preguntes que li vulgueu fer sobre la pel·lícula.